อำเภอชิจิบุ

อำเภอชิจิบุ (秩父郡 (Chichibu-gun)) เป็นอำเภอที่ตั้งอยู่ทางตะวันตกเฉียงใต้ของจังหวัดไซตามะ ประเทศญี่ปุ่น มีขนาดพื้นที่ 351.85 ตารางกิโลเมตร มีจำนวนประชากร ณ วันที่ 1 มิถุนายน ค.ศ. 2024 ประมาณ 34,897 คน มีความหนาแน่นของประชากร 99.2 คนต่อตารางกิโลเมตร ประกอบด้วย 5 เทศบาล แบ่งเป็น 4 เทศบาลเมือง และ 1 เทศบาลหมู่บ้าน อำเภอชิจิบุและนครชิจิบุจะเรียกรวมกันว่า "ภูมิภาคชิจิบุ" (秩父地方 (Chichibu chihō)) ประวัติศาสตร์ ตามข้อความในหนังสือเซ็นไดคูจิฮงงิ (คูจิกิ) ระบุว่าในรัชสมัยของจักรพรรดิซูจิง มีพื้นที่แห่งหนึ่งเรียกว่าแคว้นชิจิบุ มีศาลเจ้าชิจิบุเป็นศาลเจ้าชินโตหลักของพื้นที่แห่งนี้มาตั้งแต่สมัยโบราณ ในยุคนาระ มีการค้นพบทองแดงในอำเภอนี้ ในยุคเอโดะ ได้มีเส้นทางแสวงบุญที่เชื่อมโยงสถานที่ศักดิ์สิทธิ์ 34 แห่งของแคว้นชิจิบุเข้าด้วยกัน เทศบาล ปัจจุบัน อำเภอชิจิบุมี 5 เทศบาล ได้แก่ เมืองมินาโนะ เมืองนางาโตโระ เมืองโองาโนะ เมืองโยโกเซะ หมู่บ้านฮิงาชิจิจิบุ เส้นเวลา ค.ศ. 708: มีการค้นพบแหล่งโลหะทองแดงในพื้นแห่งนี้และเสนอให้กับราชสำนัก จึงมีการตั้งชื่อศักราชว่า วาโด (和銅 แปลว่า "ทองแดงญี่ปุ่น") ในช่วงเดือนแรกของการครองราชย์ของจักรพรรดินีเก็มเม ทองแดงนี้ถูกนำมาใช้ในการผลิตเหรียญ วาโดไกโฮ หรือ วาโดไกจิง (和同開珎) ซึ่งถือเป็นเหรียญที่เก่าแก่ที่สุดชนิดหนึ่งในญี่ปุ่น 17 มีนาคม ค.ศ. 1879: อำเภอชิจิบุได้รับการจัดตั้งเป็นเขตการปกครองตามพระราชบัญญัติการปกครองอำเภอ เขต เมือง และหมู่บ้าน ในท้องที่จังหวัดไซตามะ โดยตั้งที่ว่าการอำเภอที่โอมิยะโง (ปัจจุบันเป็นที่ตั้งของสำนักงานจังหวัดไซตามะ สาขาภูมิภาคชิจิบุ) ค.ศ. 1884: เหตุการณ์ชิจิบุ เกิดการลุกฮือของชาวนาที่ยากจนภายใต้อิทธิพลของขบวนการเสรีภาพและสิทธิของประชาชน มีผู้ถูกตัดสินประหารชีวิต 7 ราย และมีผู้ถูกลงโทษมากกว่า 4,000 ราย 1 เมษายน ค.ศ. 1889: เริ่มการใช้ระบบเมืองและหมู่บ้าน จึงมีการจัดตั้ง 2 เมือง และ 31 หมู่บ้าน ในอำเภอชิจิบุ ดังนี้ (ตามหมายเลขในแผนที่) ค.ศ. 1914: รถไฟชิจิบุเปิดให้บริการ 1 มกราคม ค.ศ. 1916: เมืองโอมิยะเปลี่ยนชื่อเป็นเมืองชิจิบุ 1 กรกฎาคม ค.ศ. 1921: โอนหมู่บ้านอางาโนะและนางูริไปขึ้นกับอำเภออิรูมะ 1 เมษายน ค.ศ. 1923: ยุบสภาอำเภอ แต่ยังคงที่ว่าการอำเภอไว้อยู่ 1 กรกฎาคม ค.ศ. 1926: ยุบที่ว่าการอำเภอและยกเลิกตำแหน่งนายอำเภอ คงชื่ออำเภอไว้ในการเรียกพื้นที่ 1 พฤศจิกายน ค.ศ. 1928: ยกฐานะหมู่บ้านมินาโนะเป็นเมืองมินาโนะ 10 พฤศจิกายน ค.ศ. 1928: ยกฐานะหมู่บ้านชิโมโยชิดะเป็นเมือง และเปลี่ยนชื่อเป็นเมืองโยชิดะ 15 กุมภาพันธ์ ค.ศ. 1940: ยกฐานะหมู่บ้านโนงามิเป็นเมืองโนงามิ 11 กุมภาพันธ์ ค.ศ. 1943: จัดตั้งหมู่บ้านอารากาวะ โดยการรวมหมู่บ้านชิรากาวะและหมู่บ้านนากางาวะเข้าด้วยกัน 8 กันยายน ค.ศ. 1943: จัดตั้งเมืองมิโนะ โดยการรวมเมืองมินาโนะ หมู่บ้านมิซาวะ หมู่บ้านคูนิกามิ หมู่บ้านคาเนซาวะ หมู่บ้านฮิโนซาวะ หมู่บ้านโอตะ และส่วนหนึ่งของหมู่บ้านชิราโตริ เข้าด้วยกัน หมู่บ้านฮิงูจิและอีกส่วนหนึ่งของหมู่บ้านชิราโตริ รวมเข้ากับเมืองโนงามิ ส่วนที่เหลือของหมู่บ้านชิราโตริ รวมเข้ากับเมืองโยริอิ อำเภอโอซาโตะ 1 ธันวาคม ค.ศ. 1946: ยุบเมืองมิโนะ และแยกออกเป็นเมืองมินาโนะ หมู่บ้านมิซาวะ หมู่บ้านคูนิกามิ หมู่บ้านฮิโนซาวะ หมู่บ้านคาเนซาวะ และหมู่บ้านโอตะ 1 เมษายน ค.ศ. 1948: โอนหมู่บ้านยาโนไปขึ้นกับอำเภอโคดามะ 1 เมษายน ค.ศ. 1950: ยกฐานะเมืองชิจิบุเป็นนครชิจิบุ แยกตัวออกจากอำเภอชิจิบุ 3 พฤษภาคม ค.ศ. 1954: ยุบหมู่บ้านฮารายะและหมู่บ้านโอดามากิ รวมเข้ากับนครชิจิบุ 3 พฤศจิกายน ค.ศ. 1954: ยุบหมู่บ้านคูนะ รวมเข้ากับนครชิจิบุ 11 กุมภาพันธ์ ค.ศ. 1955: จัดตั้งหมู่บ้านโยโกเซะ โดยการรวมหมู่บ้านโยโกเซะกับหมู่บ้านอาชิงากูโบะเข้าด้วยกัน จัดตั้งหมู่บ้านโทกิงาวะ โดยการรวมหมู่บ้านโอกูนูงิที่อยู่ในอำเภอชิจิบุ และหมู่บ้านไทระกับหมู่บ้านเมียวกากุที่อยู่ในอำเภอฮิกิ เข้าด้วยกัน ย้ายไปขึ้นกับอำเภอฮิกิ 1 มีนาคม ค.ศ. 1955: จัดตั้งเมืองมินาโนะ โดยการรวมเมืองมินาโนะ หมู่บ้านคูนิกามิ หมู่บ้านคาเนซาวะ และหมู่บ้านฮิโนซาวะเข้าด้วยกัน 1 เมษายน ค.ศ. 1955: ยุบหมู่บ้านนางาวากะรวมเข้ากับเมืองโองาโนะ 31 มีนาคม ค.ศ. 1956: ยุบหมู่บ้านคูราโอะและหมู่บ้านมิตางาวะรวมเข้ากับเมืองโองาโนะ 1 สิงหาคม ค.ศ. 1956: ยุบหมู่บ้านคามิโยชิดะรวมเข้ากับเมืองโยชิดะ จัดตั้งหมู่บ้านฮิงาชิจิจิบุโดยการควบรวมหมู่บ้านสึกิงาวะและโอกาวาระ 30 กันยายน ค.ศ. 1956: จัดตั้งเมืองคาเงโมริโดยการควบรวมหมู่บ้านอูรายามะและหมู่บ้านคาเงโมริ 31 มีนาคม ค.ศ. 1957: ยุบหมู่บ้านมิซาวะรวมเข้ากับเมืองมินาโนะ 3 พฤษภาคม ค.ศ. 1957: ยุบหมู่บ้านทากาชิโนะและหมู่บ้านโอตะรวมเข้ากับนครชิจิบุ 31 พฤษภาคม ค.ศ. 1958: ยุบเมืองคาเงโมริรวมเข้ากับนครชิจิบุ ค.ศ. 1969: รถไฟเซบุ สายชิจิบุ เปิดให้บริการ 1 พฤศจิกายน ค.ศ. 1972: เมืองโนงามิเปลี่ยนชื่อเป็นเมืองนางาโตโระ 1 ตุลาคม ค.ศ. 1984: ยกฐานะหมู่บ้านโยโกเซะเป็นเมืองโยโกเซะ 1 เมษายน ค.ศ. 2005: ยุบเมืองโยชิดะ หมู่บ้านอารากาวะ และหมู่บ้านโอตากิ รวมเข้ากับนครชิจิบุ 1 ตุลาคม ค.ศ. 2005: ยุบหมู่บ้านเรียวกามิรวมเข้ากับเมืองโองาโนะ อ้างอิง